પદ્માવત ફિલ્મના વિરોધમાં 21 જાન્યુઆરીએ સવારથી કડીના રાજપુર નજીક મોટી સંખ્યામાં ભેગા થયેલા ટોળાએ હાઇવે પર ટાયર સળગાવી વાતાવરણ તંગ બનાવ્યું હતું. દરમિયાન દોઢસોથી વધુના ટોળાએ રાજપુરથી ચાંદરડા જતા હાઇવે પર ખોડીયાર હોટલની સામે ફિલ્મના વિરોધમાં એસટી બસને અટકાવી તેના કાચ ફોડીને સળગાવી હતી. જ્યારે બસના ડ્રાઇવર અને મુસાફરો સાથે હાથાપાઇ કરી હતી. આ અંગે નંદાસણ પોલીસ મથકમાં ગુનો નોંધાયો હતો. જે અંતર્ગત પીઆઇ એ.બી. ગોહિલે આરોપી વિરમસિંહ ભીખાજી ડાભી, વિજયસિંહ મહેન્દ્રસિંહ ડાભી, રોહિતજી કાળુજી ડાભી, ઓનલસિંહ મહેન્દ્રસિંહ ડાભી,ન વઘણસિંહ વિક્રમસિંહ ડાભી, નિકુલસિંહ દિપાજી ડાભી અને અજીતસિંહ છગનજી ડાભી (તમામ રહે.રાજપુર પરા)ની ધરપકડ કરી કોર્ટમાં રજૂ કરવા સહિતની કાર્યવાહી હાથ ધરી હતી.